Dorchester

Dorchester po Kardhorn yw tre varhas yn Dorset, Breten Veur. Desedhys yw hi ryb an Dowr Frome, ugans mildir west a Poole hag eth mildir north a Weymouth. Poblans y dre yn 2001 o 16,171 a dus. An dre a veu gyllys penncita an konteth yn 1305. 

Kowethyes yw Kardhorn gans novelow Thomas Hardy, mayth yw awen an dre fugiethel Casterbridge (r.e. yn novel "The Mayor of Casterbridge").

Y'n Oos Horn, avel Durnovaria, yth esa Kardhorn onan a chif trevesigethow an Durotriges, an looth Keltek trigys yn Dorset, Wiltshire ha Gwlas an Hav. Y teuth cita romanek. Durnonovaria yw an hanow gwelys y'n tekstow, mes amendys yw dhe Durnovaria dell yw usys. Kampollys yw *durno- (elven gynsa an hanow) dhe styrya 'dorn' ha'n nessa elven ow strya 'fow' (kowethyes dhe'n Hen [[Iwerdhonek fáir ~ fóir). Kampollans aral yw bos an hanow *Duronovaria yn le, ow kul an tyller ma onan a 18 hanow Hen Vrythonek ow komprehendya Duro-, hag a hwer dre vras le mayth yw rysyow po ponsyow. An elven aral, -novaria, a's teves dew dyller kowethyes ganso yn Breten Veur le mayth yw kemperyow. An dielvennans ma a dheskrif Kardhorn yn ta.  

 Drehevyansow posek 

Gwithti kasorek
Gwithti konteth Dorset
Eglos Sen Jory
Eglos Sen Peder
Max Gate (chi Thomas Hardy)
Chi romanek

 Pobel a vri 

William Barnes (1801-1886), awtour
Thomas Hardy (1840-1928), novelydh 
Llewelyn Powys (1884-1939), novelydh, broder John Cowper Powys
Maurice Evans (1901-1989), gwarier
Tim Heald (g. 1944), jornalyas

Category:Trevow yn Pow Sows